CPF จัดโครงการ “อาหารปลอดภัย ปศุสัตว์ไทยปลอดโรค”
CPF ร่วมกับสำนักงานปศุสัตว์จังหวัดนครราชสีมา จัดโครงการ "อาหารปลอดภัย ปศุสัตว์ไทยปลอดโรค"ณ วัดบ้านหนองตาด ต.ตะคุ อ.ปักธงชัย จ.นครราชสีมา
23 พ.ย. 2561

สำนักงานปศุสัตว์จังหวัดนครราชสีมา ร่วมกับ บริษัท เจริญโภคภัณฑ์อาหาร จำกัด (มหาชน) หรือ CPF และชุมชนบ้านหนองตาด จัดโครงการ “อาหารปลอดภัย ปศุสัตว์ไทยปลอดโรค” ครั้งที่ 1 ประจำปี 2561 เพื่อให้ความรู้แก่เกษตรกรในชุมชน เรื่องการป้องกันโรค พร้อมสาธิตการทำวัคซีนสัตว์ และแนะนำระบบการเลี้ยงสัตว์ให้ได้ประสิทธิภาพสูงสุด
โดยโครงการนี้เป็นการสานต่อความร่วมมือระหว่าง CPF และ สำนักงานปศุสัตว์จังหวัดนครราชสีมา ที่ได้ลงนามบันทึกข้อตกลงความร่วมมือ (MOU) ดำเนินกิจกรรมด้านความรับผิดชอบต่อสังคมและสิ่งแวดล้อม ภายใต้โครงการ “สำนึกรักถิ่นเกิด ทำความดีเพื่อแผ่นดิน” ในพื้นที่จังหวัดนครราชสีมา โดยมีนายสัตวแพทย์เอกภพ ทองสวัสดิ์วงศ์ ปศุสัตว์ เขต 3 เป็นประธานเปิดงาน และมีนายสัตวแพทย์พศวีร์ สมใจ ปศุสัตว์จังหวัดนครราชสีมา นายรุ่งโรจน์ แสงเดือน ผู้ช่วยกรรมการผู้จัดการ ซีพีเอฟ ร่วมงาน ณ วัดบ้านหนองตาด ต.ตะคุ อ.ปักธงชัย จ.นครราชสีมา